Legal Document

Category: 126

Text:
18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 285 της 10/26 Απρ. 1979 (ΦΕΚ Α΄ 83) Περί εκμισθώσεως δημοσίων λατομείων βιομηχανικών ορυκτών και μαρμάρων. Έχοντες υπ’ όψει: 1.Τας διατάξεις της παρ. 1 του άρθρ. 22 του Νόμ. 669/1977 «περί εκμεταλλεύσεως λατομείων». 2.Τας διατάξεις του Νόμ. 400/1976 «περί Υπουργικού Συμβουλίου και Υπουργείων», εν συνδυασμώ με την υπ’ αριθ. 78077/12.12.1977 κοινήν απόφασιν του Πρωθυπουργού και Υπουργού Βιομηχανίας και Ενεργείας (Φ.Ε.Κ. 1295/16.12.1977) «περί αναθέσεως αρμοδιοτήτων εις τον Υφυπουργόν Βιομηχανίας και Ενεργείας». 3.Την υπ’ αριθ. 76/26.1.1979 γνωμοδότησιν του Συμβουλίου της Επικρατείας, προτάσει του Υφυπουργού Βιομηχανίας και Ενεργείας, αποφασίζομεν: Άρθρ.1.-Τα εις την κυριότητα του Δημοσίου ανήκοντα λατομεία βιομηχανικών ορυκτών και μαρμάρων εκμισθούνται υπό του Νομάρχου εις την περιφέρειαν του οποίου κείνται ταύτα δια πλειοδοτικής δημοπρασίας ή δι’ απ’ ευθείας συμβάσεως, κατά τα εν τοις επομένοις άρθροις οριζόμενα. Άρθρ.7.-1.Δια την συμμετοχήν εις την δημοπρασίαν οφείλει πας ενδιαφερόμενος επί ποινή αποκλεισμού του εκ ταύτης, να καταθέση ενώπιον της Επιτροπής του άρθρ. 4 του παροντος Π.Δ/τος την , υπό της διακηρύξεως προβλεπομένην εγγυητικήν επιστολήν ανεγνωρισμένης Τραπέζης. Η εγγύησις αύτη δύναται να συνίσταται και εξ ομολογιών των παραγωγικών δανείων. 2.Ο συναγωνισμός μεταξύ των πλειοδοτών προκαλείται επί του αναλογικού μισθώματος. Εις περίπτωσιν προσφοράς του αυτού μισθώματος υπό πλειόνων τελευταίος πλειοδότης ανακηρύσσεται ο προσφερόμενος να επενδύση το μεταλύτερον ποσόν δια μηχανικόν εξοπλισμόν εξορύξεως περιλαμβανομένων και των χρησιμοποιηθησομένων φορτηγών αυτοκινήτων κατά τα εν άρθρ. 5 παρ. 1 εδαφ. ς΄ του παρόντος οριζόμενα. Προκειμένου περί λατομείων μαρμάρων, δέον απαραιτήτως εις τον εξοπλισμόν εξορύξεως να προβλέπωνται συστήματα συρματοκοπής ή έτερα μηχανικά μέσα κοπής των μαρμάρων. Άρθρ.8.-1.Περί της διενεργηθείσης δημοπρασίας συντάσσεται πρακτικόν, εις τον οποίον αναγράφονται αι τηρηθείσαι διατυπώσεις, οι συμμετασχόντες εις την δημοπρασίαν, η προσφορά εκάστου και ο αναδειχθείς πλειοδότης. Το πρακτικόν, υπογράφεται υπό των μελών της διεξαγούσης την δημοπρασίαν Επιτροπής, και υποβάλλεται εντός τριών ημερών από της διεξαγωγής της δημοπρασίας εις τον Νομάρχην μετά γνώμης της Επιτροπής ταύτης, περί του συμφέροντος ή μη του αποτελέσματος της δημοπρασίας. 2.Οι λαβόντες μέρος εις την δημοπρασίαν έχουν δικαίωμα να λάβουν γνώσιν του πρακτικού της Επιτροπής και δικαιούνται δια τυχόν τυπικάς παραλείψεις, να ασκήσουν ένστασιν ενώπιον του Νομάρχου εντός πέντε ημερών από της υποβολής του πρακτικού, όστις και αποφαίνεται εντός προθεσμίας δέκα πέντε ημερών από της ασκήσεώς της. Άρθρ.9.-1.Ο Νομάρχης, αφού αποφανθή ητιολογημένως επί τυχόν υποβληθεισών ενστάσεων, εκδίδει απόφασιν περί εγκρίσεως ή μη του αποτελέσματος της δημοπρασίας ή οποία επιδίδεται επί αποδείξει εις τον τελευταίον πλειοδότη και τους τυχόν υποβαλόντας ενστάσεις. Εφ’ όσον δεν υποβληθή προσφυγή, κατ’ εφαρμογήν της παρ. 1 του άρθρ. 22 του Νόμ. 669/1977, «περί εκμεταλλεύσεως λατομείων» κατά πράξεως του Νομάρχου επί υποβληθείσης ενστάσεως ή υποβληθείσα τοιαύτη απορριφθή υπό του Υπουργού Βιομηχανίας και Ενεργείας, ο Νομάρχης καλεί τον πλειοδότην όπως προσέλθη εντός τριάκοντα ημερών δια την ενώπιον συμβολαιογράφου σύνταξιν και υπογραφήν του οικείου συμβολαίου μισθώσεως. Εάν ο πλειοδότης δεν προσέλθη εντός της ταχθείσης προθεσμίας δια την σύνταξιν και υπογραφήν του συμβολαίου μισθώσεως, τεκμαίρεται άρνησις αυτού δια την υπογραφήν του συμβολαίου και ο Νομάρχης, δι’ αποφάσεώς του κηρύσσει τούτον έκπτωτον παντός εκ της δημοπρασίας απορρέοντος δικαιώματός του, και διατάσσει την υπέρ του Δημοσίου κατάπτωσιν της κατατεθείσης εγγυήσεως. 2.Εις το μισθωτήριον συμβόλαιον αναγράφονται άπαντες οι όροι της διακηρύξεως, συμπληρούμενοι και δια του επιτευχθέντος αναλογικού μισθώματος ως και του επιτευχθέντος ύψους επενδύσεως δια μηχανικόν εξοπλισμόν εξορύξεως, υπολογιζομένων και των αυτοκινήτων κατά τα εν παρ. 1 εδαφ. ς΄ του άρθρ. 5 του παρόντος οριζόμενα. Η υπό της παρ. 2 του άρθρ. 5 του παρόντος Π.Δ/τος προβλεπομένη προμελέτη θα αποτελή αναπόσπαστον μέρος του υπογραφησομένου συμβολαίου. 3.Αι δαπάναι του συμβολαίου βαρύνουν τον αναδειχθέντα τελευταίον πλειοδότην. Άρθρ.10.-Εις περίπτωσιν καθ’ ην ουδεμία προσφορά υπεβλήθη ή δεν ενεκρίθη υπό του νομάρχου, το αποτέλεσμα της δημοπρασίας, αύτη επαναλαμβάνεται υποχρεωτικώς, κατά την ημερομηνίαν την οριζομένην εις την δημοσιευθείσαν διακήρυξιν. ΚΕΦΑΛΑΙΟΝ Β΄ Εκμίσθωσις δι’απ’ ευθείας συμβάσεως Άρθρ.11.-1.Λατομικαί εκτάσεις ανήκουσαι εις το Δημόσιον και περικλείουσαι κοιτάσματα βιομηχανικών ορυκτών ή μαρμάρων εκμισθούνται δι’ απ’ ευθείας συμβάσεως, εις τον πρώτον υποβαλόντα την σχετικήν περί μισθώσεως αίτησιν, εφ’ όσον: α)δεν συντρέχουν αι προϋποθέσεις της δια πλειοδοτικής δημοπρασίας εκμισθώσεως, περί ων αι διατάξεις του άρθρ. 3 του παρόντος Π.Δ/τος ή β)εις πλειοδοτικήν δημοπρασίαν περί εκμισθώσεως των ως άνω λατομικών εκτάσεων, διεξαχθείσαν δις, ουδεμία προσφορά υπεβλήθη. 2.Ομοίως δι’ απ’ ευθείας συμβάσεως εκμισθούνται τοιαύται εκτάσεις εις τας περιπτώσεις των άρθρ. 17 παρ. 3. και 18 του παρόντος Ν.Δ/τος. (Αντί για τη σελ. 648,27(α) Σελ. 648,27(β) Τεύχος 185-Σελ. 103 Λατομεία 13.Μ.η.18 Άρθρ.12.-1.Η, κατ’ εφαρμογήν του παρόντος, προς τον αρμόδιον Νομάρχην υποβαλλομένη αίτησις περί δι’ απ’ ευθείας συμβάσεως μισθώσεως δέον, να αναφέρεται, επί ποινή απαραδέκτου, εις ενιαίαν έκτασιν , να περιέχη περιγραφήν των ορίων της εκτάσεως ταύτης, προσδιοριζομένων δι’ ορθογωνίων αζιμουθιακών συντεταγμένων εξηρτημένων εκ του εθνικού τριγωνομετρικού δικτύου. Η αίτησης δέον να συνοδεύεται υπό: α)Παραβόλου Δημοσίου Ταμείου εκ δραχ. 2.000 δια δικαιώμα του Δημοσίου. Με την Δ10/Φ5/24624/24 Σεπτ.-22 Οκτ. 1990 (ΦΕΚ Β΄ 667) απ. Υπ. Οικονομικών και Βιομηχανίας, Ενεργείας και Τεχνολογίας αναπροσαρμόστηκε το παράβολο του άνω εδαφίου από 2.000 σε 20.000 δρχ. Με την παρ. 9, του άρθρ. 21 του Νομ. 2115/315 Φεβρ. 1993, (ΦΕΚ Α΄ 15), κατωτ. αριθ. 30, ορίστηκε ότι: Το παράβολο που προβλέπεται από την παρ. 1 του άρθρ. 12 του π.δ. 285/1979 ορίζεται στο ποσό των 500.000 δραχμών, πρέπει δε να υποβληθεί και για τις εκκρεμείς κατά τη δημοσίευση του παρόντος αιτήσεις. β)Τοπογραφικού σχεδιαγράμματος εις εξαπλούν, δεόντως χαρτοσημασμένου υπό κλίμακα 1:5.000. Εις το σχεδιάγραμμα τούτο δέον να εμφαίνωνται τα όρια της λατομικής εκτάσεως, προσδιοριζόμενα δι’ ορθογωνίων αζιμουθιακών συντεταγμένων εξηρτημένων εκ του εθνικού τριγωνομετρικού δικτύου και ειδικώτερον να ορίζεται εν αυτώ δια των στοιχείων του, ήτοι δια του γεωγραφικού πλάτους (L) και του γεωγραφικού μήκους από Αθηνών (Μ), το κέντρον φύλλου χάρτου υπό κλίμακα 1:100.000, εντός του οποίου εμπίπτει ο λατομικός χώρος. Εις περίπτωσιν καθ’ ην δεν υφίστανται χάρται κλίμακος 1:100.000 θα ορίζεται εν τω διαγράμματι το κέντρον της αζιμουθιακής προβολής δια των στοιχείων του , ήτοι L-γεωγραφικόν πλάτος, Μ-γεωγραφικόν μήκος από Αθηνών. γ)Σκαριφήματος εις το οποίον θα εμφαίνωνται στοιχεία της ευρυτέρας του λατομείου περιοχής και εις απόστασιν τουλάχιστον πεντακοσίων μέτρων περί αυτού, ήτοι: Υφιστάμενα μεμονωμένα κτίσματα, βιομηχανικαί εγκαταστάσεις, δασικαί εκτάσεις, τουριστικαί εγκαταστάσεις, αρχαιολογικά μνημεία, δημόσιοι οδοί, σιδηροδρομικαί γραμμαί, εναέριοι γραμμαί  Σελ. 648,28(β) Τεύχος 1185-Σελ 104 ηλεκτρικού ρεύματος και τηλεφώνου, τυχόν λατομεία εν ενεργεία και άλλα δημοσίας ωφελείας έργα. Το ως άνω σχεδιάγραμμα και σκαρίφημα θα είναι συντεταγμένα και υπογεγραμμένα υπό των εχόντων το προς τούτο δικαίωμα επιστημόνων μηχανικών. δ)Οικονομικοτεχνικής προμελέτης, περί της μεθόδου εκμεταλλεύσεως του λατομείου και της τυχόν επεξεργασίας των εξορυσσομένων προϊόντων, ε)Προμελέτης προστασίας του περιβάλλοντος και αποκαταστάσεως του τοπίου. 2.Εφ’ όσον η κατά τα άνω αίτησις δεν συνοδεύεται από τα προβλεπόμενα δικαιολογητικά ή ταύτα είναι ελλειπή, ο Νομάρχης καλεί τον ενδιαφερόμενον όπως εντός μηνός υποβάλη τα κατά τα άνω στοιχεία. Παρερχομένης απράκτου της εν λόγω προθεσμίας, η υποβληθείσα αίτησις θεωρείται εξ υπαρχής απαράδεκτος. Άρθρ.13.-1.Επιφυλασσομένων των διατάξεων του άρθρ. 2 του παρόντος Π.Δ/τος, ο Νομάρχης λαμβάνων υπ’ όψιν άπαντα τα στοιχεία του φακέλλου και εκτιμών ούχ ήττον την συμβολήν του υπό μίσθωσιν λατομείου εις την οικονομικήν ανάπτυξιν της περιοχής, εκδίδει ητιολογημένην απόφασιν περί εγκρίσεως ή μη της μισθώσεως, δι’ απ’ ευθείας συμβάσεως, της αιτουμένης λατομικής εκτάσεως, μετά προηγουμένην γνώμην της παρά τη Νομαρχία Επιτροπής Βιομηχανίας, ήτις γνωμοδοτεί περί της συνδρομής των ανωτέρω προϋποθέσεων, ως και περί των περιληφθησομένων εις την σύμβασιν όρων, μεταξύ των οποίων δέον να περιλαμβάνωνται, αναλόγως, και οι διαλαμβανόμενοι εις το άρθρ. 5 του παρόντος Π.Δ/τος. 2.Δια τον, υπό της Επιτροπής Βιομηχανίας καθορισμόν του ύψους του αναλογικού μισθώματος, δέον να λαμβάνωνται υπ ’όψιν εκτός των άλλων, η θέσις του λατομείου, η δυνατότης προσπελάσεως εις τούτο, η ποιότης του κοιτάσματος, αι συνθήκαι εκμεταλλεύσεως, αι εις την περιοχήν του λατομείου επικρατούσαι καιρικαί συνθήκαι, ύπαρξις συγκοινωνιών και η δυνατότης εξευρέσεως εργατικού δυναμικού. 13.Μ.η.18 Λατομεία Άρθρ.14.-1.Η εκδιδομένη κατά τα άνω απόφασις του Νομάρχου, ή του Υπουργού Βιομηχανίας και Ενεργείας εις την περίπτωσιν του άρθρ. 18, περί εγκρίσεως ή μη της αιτουμένης μισθώσεως δι’ απ’ ευθείας συμβάσεως, επιδίδεται υπό του Νομάρχου, επί αποδείξει, εις τον υποβαλόντα την αίτησιν. Εις περίπτωσιν εγκριτικής αποφάσεως καλείται ούτος όπως προσέλθη εντός 30 ημερών δια την ενώπιον συμβολαιογράφου σύνταξιν και υπογραφήν του σχετικού συμβολαίου, αι δαπάναι του οποίου βαρύνουν τον μισθωτήν. Η, υπό του εδαφ. ε΄ της παρ. 1 του άρθρ. 12 του παρόντος προβλεπομένη προμελέτη προστασίας του περιβάλλοντος, ως αύτη ήθελε τροποποιηθή ή συμπληρωθή υπό των αρμοδίων Υπηρεσιών, θα αποτελή αναπόσπαστον μέρος του υπογραφησομένου συμβολαίου μισθώσεως. Η κατά τα άνω προθεσμία των 30 ημερών δύναται, κατ’ εξαίρεσιν, να παρατείνεται υπό του Νομάρχου μόνον επί 20 ημέρας, μετά την πάροδον των οποίων έχουν εφαρμογήν αι διατάξεις της επομένης παραγράφου. 2.Εις αμφοτέρας τας άνω περιπτώσεις, εάν ο προσκληθείς δεν προσέλθη εντός της ταχθείσης, ως άνω, προθεσμίας δια την σύνταξιν και υπογραφήν του συμβολαίου, τεκμαίρεται άρνησις αυτού δια την υπογραφήν τούτου και απόλυται παν δικαίωμα απορρέον εκ της υποβληθείσης υπ’ αυτού αιτήσεως, περί μισθώσεως της λατομικής εκτάσεως βιομηχανικών ορυκτών ή μαρμάρων. Η τοιαύτη απώλεια γνωστοποιείται υπό του Νομάρχου εις τον απολέσαντα τα εκ της ως άνω αιτήσεως δικαιώματα. 3.Εις περίπτωσιν απωλείας του δικαιώματος μισθώσεως δι’ απ’ ευθείας συμβάσεως, κατ’ εφαρμογήν της προηγουμένης παραγράφου ή παραιτήσεως του πρώτου αιτήσαντος εκ της αιτήσεώς του, δικαίωμα προτεραιότητος έχει ο επόμενος κατά σειράν υποβαλών σχετικήν αίτησιν. Αρθρ.15.-1.Περί της αρτιότητος της οικονομοτεχνικής προμελέτης και της προμελέτης προστασίας του περιβάλλοντος, περί ων αι διατάξεις των εδαφ. δ και ε της παρ. 1 του άρθρ. 12 του παρόντος Π.Δ/τος, ο Νομάρχης δύναται να ζητήση την γνώμην της αρμοδίας Επιθεωρήσεως Μεταλλείων ή της Δασικής Υπηρεσίας αντιστοίχως. Αι ως άνω Υπηρεσίαι δύνανται, κατά την κρίσιν των, να προτείνουν τροποποίησιν ή συμπλήρωσιν των ανωτέρω μελετών. 2.Εάν κατά την διάρκειαν της εκμεταλλεύσεως διαπιστωθή αλλαγή των αρχικών δεδομένων, αι ανωτέρω προμελέται δύνανται να τροποποιούνται υπό του μισθωτού, κατόπιν εγκρίσεως των αρμοδίων ως άνω Υπηρεσιών ή κατόπιν υποδείξεως τούτων. ΚΕΦΑΛΑΙΟΝ Γ΄ Υπολογισμός αναλογικού μισθώματος Άρθρ.2.-Η κατά τας διατάξεις του προηγουμένου Άρθρ.16.-1.Το αναλογικόν μίσθωμα υπολογίζεται υπό του οικείου Νομάρχου επί τη βάσει της τιμής πωλήσεως των προϊόντων της αναγραφομένης εις τα εκδιδόμενα τιμολόγια, δια πωλήσεις εις το εσωτερικόν, είτε επί του δαπέδου του λατομείου, είτε εις περιοχήν εκτός του δαπέδου. Εις αμφοτέρας τας ως άνω περιπτώσεις εκπίπτονται τα εις την τιμήν πωλήσεως περιλαμβανόμενα τυχόν έξοδα μεταφοράς των προϊόντων από το δάπεδον του λατομείου. 2.Εις περίπτωσιν, καθ’ ην δια τα διακινούμενα προϊόντα δεν εκδίδονται τιμολόγια δέον να συνοδεύωνται ταύτα υπό δελτίου αποστολής, η δε τιμή πωλήσεως δια τον υπολογισμόν του αναλογικού μισθώματος προσδιορίζεται είτε βάσει προγενεστέρων τιμολογίων πωλήσεως εκ του αυτού λατομείου, είτε βάσει της τιμής πωλήσεως προϊόντων της αυτής ποιότητος εξ ετέρου λατομείου. Εις περίπτωσιν ελλείψεως τοιούτων στοιχείων, δια τον προσδιορισμόν της τιμής πωλήσεως θα λαμβάνωνται υπ’ όψιν το κόστος εξορύξεως, το επιχειρηματικόν κέρδος και τα εν άρθρ. 13 παρ. 2 του παρόντος αναφερόμενα στοιχεία. 3.Το αναλογικόν μίσθωμα καταβάλλεται μόνον εφ’ όσον τούτο είναι μείζον του παγίου, τυχόν δε καταβαλλόμενον τοιούτον συμψηφίζεται εις το καταβληθέν πάγιον. Ο συμψηφισμός ούτος διενεργείται εντός μήνός από της λήξεως του ημερολογιακού έτους, κατόπιν υποβολής υπό των μισθωτών των υπό των προηγουμένων παραγράφων οριζομένων στοιχείων, συνοδευομένων υπό συγκεντρωτικής καταστάσεως. 4.Η βεβαίωσις, υπό του οικείου Νομάρχου, του παγίου μισθώματος, ως και του αναλογικού τοιούτου, ενεργείται κατ’ εφαρμογήν των διατάξεων του Β.Δ. 731/1961 «περί βεβαιώσεως εσόδων του Δημοσίου εκ μεταλλείων και λατομείων». ΚΕΦΑΛΑΙΟΝ Δ΄ Ειδικαί Διατάξεις Άρθρ.17.-1.Δια την κατά τας διατάξεις του άρθρ. 10 του Νόμ. 669/1977 παρεχομένη υπό του Νομάρχου αρχικήν ή κατά παράτασιν συναίνεσιν, προς διενέργειαν ερευνητικών εργασιών επί εκτάσεως ανηκούσης εις το Δημόσιον, υποβάλλεται υπό του ενδιαφερομένου αίτησις, προς τον αρμόδιον Νομάρχην, συνοδευομένη υπό τοπογραφικού σχεδιαγράμματος, ως εν τη περιπτ. β της παρ. 1 του άρθρ. 12 του παρόντος Π.Δ/τος ορίζεται. Η κατά τα άνω συναίνεσις, δέον να αναφέρεται εις έκτασιν ενιαίαν και ουχί μειζονα των 100 στρεμμάτων. Συναίνεσις δεν παρέχεται, εφ’ όσον εντός της αιτουμένης προς έρευναν εκτάσεως έλαβε χώραν εκμετάλλευσις οιασδήποτε μορφής, ή εγένοντο ερευνητικά έργα υπό του ΙΓΜΕ, ή προηγείται αίτησις περί μισθώσεως δι’ απ’ ευθείας συμβάσεως κατά τας διατάξεις του άρθρ. 12 του παρόντος Π.Δ/τος. Επί πλειόνων αιτουμένων συναίνεσιν δια την διενέργειαν ερευνητικών εργασιών, εις τον αυτόν χώρον, προτιμάται ο πρώτος υποβαλών εις την αρμοδίαν Νομαρχίαν την σχετικήν αίτησιν. (Μετά τη σελ. 648,28) Σελ. 648,29 Τεύχος 697-Σελ. 71 Λατομεία 13.Μ.η.18 2.Η παρεχομένη υπό του Νομάρχου κατά τα άνω συναίνεσις διενεργείας ερευνητικών εργασίων, κοινοποιείται εις τον οικείον Έφορον Αρχαιοτήτων, τον Επιθεωρητήν Μεταλλείων, εις την αρμοδίαν Στρατιωτικήν Αρχήν και εις την αρμοδίαν Δασικήν Υπηρεσίαν. 3.Κατά την διάρκειαν του χρόνου ισχύος της συναινέσεως ή το αργότερον εντός τριών μηνών από της λήξεως τούτου, δικαιούται μόνον ο διενεργείσας την έρευναν να ζητήση την μίσθωσιν της εκτάσεως, δι’ απ’ ευθείας συμβάσεως, κατ’ εφαρμογήν των διατάξεων των άρθρ. 11 και επομένων του παρόντος, υποβάλων τα υπό των διατάξεων τούτων προβλεπόμενα, αίτησιν και δικαιολογητικά. Το υπό του προηγουμένου εδαφίου παρεχόμενον δικαίωμα μισθώσεως, δι’ απ’ ευθείας συμβάσεως, της ερευνηθείσης περιοχής, δύναται να χωρήση και δια τμήμα μόνον της μείζονος εκτάσεως, εφ’ ης παρεσχέθη η συναίνεσις. 4.Ο τυχόν συναινέσεως προς διενέργειαν ερευνητικών εργασιών δύναται οποτεδήποτε προ της υποβολής αιτήσεως και δικαιολογητικών, δια την δι’ απ’ ευθείας συμβάσεως μίσθωσιν, να υποβάλη τας, υπό των εδαφ. δ και ε της παρ. 1 του άρθρ. 12 του παρόντος Π.Δ/τος, προβλεπομένας προμελέτας και να ζητήση την υπό του Νομάρχου έγκρισίν των. Άρθρ.18.-1.Δημόσια λατομεία βιομηχανικών ορυκτών ή μαρμάρων μεμισθωμένα προ της ισχύος του Νόμ. 669/1977 «περί εκμεταλλεύσεως λατομείων» δύναται, κατόπιν αποφάσεως του Υπουργού Βιομηχανίας και Ενεργείας, να εκμισθούνται εκ νέου εις τους αυτούς μισθωτάς, δι’ απ’ ευθείας συμβάσεως, εφ’ όσον υποβληθή σχετική αίτησις προ της λήξεως της μισθώσεως και διαπιστωθή ότι α)διενεργείται ορθολογική εκμετάλλευσις του λατομείου, β)η δραστηριότης, τόσον εις τον τομέα των επενδύσεων εις επαρκή και σύγχρονον μηχανικόν εξοπλισμόν εξορύξεως, όσον και εις τον τομέα της παραγωγής, είναι ανάλογος προς την σπουδαιότητα του λατομικού χώρου και γ)έχουν ληφθή τα υποδειχθέντα μέτρα προστασίας των χαρακτηριστικών του περιβάλλοντος. Υπό τας ανωτέρω προϋποθέσεις, η νέα μίσθωσις, δύναται να συναφθή εντός της τελευταίας πενταετίας της προηγουμένης μισθώσεως. 2.Ο ενδιαφερόμενος δια την μίσθωσιν λατομείου, δι’ απ’ ευθείας συμβάσεως, περί ης η προηγουμένη παράγραφος, υποβάλει την σχετικήν αίτησιν εις τον αρμόδιον Νομάρχην, η οποία επί ποινή απαραδέκτου, δέον να είναι σύμφωνος προς τα εν άρθρ. 12 του παρόντος Π.Δ/τος οριζόμενα. Σελ. 648,30 Τεύχος 697-Σελ. 72 Ο Νομάρχης υπό την επιφύλαξιν των διατάξεων του άρθρ. 2 του παρόντος Π.Δ/τος, συντάσσει έκθεσιν περί της σκοπιμότητος της εκμισθώσεως ή μη εκ νέου εις τον αυτόν μισθωτήν του λατομείου και διαβιβάζει ταύτην μετά του σχετικού φακέλλου εις τον Υπουργόν Βιομηχανίας και Ενεργείας. 3.Ο Υπουργός Βιομηχανίας και Ενεργείας, μετ’ έρευναν περί της υπάρξεως των προϋποθέσεων, περί ων η παρ. 1 του παρόντος και εκτίμησιν των στοιχείων του υπό του Νομάρχου αποσταλλέντος φακέλλου, εκδίδει μετά προηγουμένην γνώμην του Συμβουλίου Μεταλλείων ητιολογημένην απόφασιν περί εγκρίσεως ή μη της μισθώσεως εκ νέου, δι’ απ’ ευθείας συμβάσεως εις τον αυτόν μισθωτήν, διαβιβαζομένην εις τον αρμόδιον Νομάρχην, εις τον οποίον επιστρέφεται και ο σχετικός φάκελλος. Άρθρ.19.-Εις τας κατ’ εφαρμογήν του προηγουμένου άρθρου, συνομολογουμένας συμβάσεις, η διάρκεια της μισθώσεως ορίζεται εις 15 έτη, και το μίσθωμα (πάγιον και αναλογικόν) δια μεν τα λατομεία μαρμάρων εις το υπό του άρθρ. 20 του Νόμ. 669/77 οριζόμενον ανώτατον τοιούτον, δια δε τα λατομεία βιομηχανικών ορυκτών, υπό την επιφύλαξιν των διατάξεων του άρθρ. 20 του Ν.Δ. 4029/59 «περί αργούντων μεταλλείων», ανάλογον προς την σπουδαιότητα του λατομείου, λαμβανομένων υπ’ όψιν των εν παρ. 2 του άρθρ. 13 του παρόντος στοιχείων. Το κατά τα άνω μίσθωμα των λατομείων βιομηχανικών ορυκτών, ως και οι εν γένει όροι της μισθώσεως των λατομείων μαρμάρων και βιομηχανικών ορυκτών, καθορίζονται υπό του αρμοδίου Νομάρχου, μετά γνώμην της, παρά τη Νομαρχία, Επιτροπής Βιομηχανίας. Άρθρ.20.-Από της ισχύος του παρόντος καταργούνται:1)το Ν.Δ. της 14 Νοεμ. 1936 «περί εκμισθώσεως των δημοσίων εν γένει λατομείων» ως τούτο ετροποποιήθη και συνεπληρώθη μεταγενεστέρως και 2)το Β.Δ. 237/1971 «περί τρόπου εκμισθώσεως των δημοσίων λατομείων μαρμάρων» και το Ν.Δ. 255/1974 «περί αντικαταστάσεως του άρθρ. 6 του υπ’ αριθ. 237/1971 Β.Δ/τος «περί τρόπου εκμισθώσεως των δημοσίων λατομείων μαρμάρων». Εις τον Υφυπουργόν Βιομηχανίας και Ενεργείας, ανατίθεμεν την δημοσίευσιν και εκτέλεσιν του παρόντος Π.Δ/τος. 13.Μ.η.18 Λατομεία άρθρου εκμίσθωσις διενεργείται μόνον, εφ’ όσον διαπιστωθή υπό του Νομάρχου ότι δεν συντρέχουν οι απαγορευτικοί λόγοι, περί ων η παρ. 2 του άρθρ. 4 του Νόμ. 669/1977 «περί εκμεταλλεύσεως λατομείων» και εφ’ όσον πρόκειται περί εκτάσεως, δι’ ην δύναται να χορηγηθή σχετική άδεια εκμεταλλεύσεως, κατά τας διατάξεις της παρ. 3 του αυτού ως άνω άρθρου. Προς διαπίστωσιν των ανωτέρω εφαρμόζονται αναλόγως αι διατάξεις των παρ. 2 και 3 του άρθρ. 4 του ως άνω Νόμ. 669/77. ΚΕΦΑΛΑΙΟΝ Α΄ Εκμίσθωσις δια πλειοδοτικής δημοπρασίας Άρθρ.3.-Δια πλειοδοτικής δημοπρασίας εκμισθούνται δημόσια λατομεία βιομηχανικών ορυκτών και μαρμάρων, εφ’ όσον: α)Εγένετο εις ταύτα εκμετάλλευσις οιασδήποτε μορφής ή β)Διενεργήθησαν ερευνητικά έργα υπό του Ινστιτούτου Γεωλογικών και Μεταλλευτικών Ερευνών (Ι.Γ.Μ.Ε.). Άρθρ.4.-1.Η κατά το προηγούμενον άρθρον πλειοδοτική δημοπρασία λαμβάνει χώραν εις το κατάστημα της Νομαρχίας εις την περιφέρειαν της οποίας κείται το υπό εκμίσθωσιν λατομείον. Η δημοπρασία αύτη είναι φανερά, ενεργείται δε ενώπιον Επιτροπής εκ τριών δημοσίων υπαλλήλων,  οριζομένων δι’ αποφάσεως του αρμοδίου Νομάρχου και διαρκεί επί δύο ώρας, μετά την λήξιν των οποίων ουδεμία προσφορά ή αντιπροσφορά γίνεται δεκτή. 2.Προ της ενάρξεως της δημοπρασίας εξετάζεται υπό της Επιτροπής η τήρησις των, εις το άρθρ. 6 του παρόντος Π.Δ/τος και την διακήρυξιν, προβλεπομένων προθεσμιών και δημοσιεύσεων, εις περίπτωσιν δε διαπιστώσεως, ότι δεν ετηρήθησαν αύται, η δημοπρασία ματαιούται. Άρθρ.5.-1.Η διακήρυξις της δημοπρασίας συντάσσεται υπό του οικείου Νομάρχου, μετά γνώμην της παρά τη Νομαρχία Επιτροπής Βιομηχανίας. Εις την διακήρυξιν δέον απαραιτήτως να περιλαμβάνωνται: α)Περιγραφή των ορίων της υπό εκμίσθωσιν δημοσίας λατομικής εκτάσεως, προσδιοριζομένων δι’ ορθογωνίων αζιμουθιακών συντεταγμένων, εξηρτημένων εκ του Εθνικού Τριγωνομετρικού δικτύου, ως και το εμβαδόν αυτής. β)Ο Δήμος ή η Κοινότης και η θέσις εις την οποίαν ευρίσκεται η λατομική έκτασις. γ)Η διάρκεια της μισθώσεως, η οποία, επιφυλασσομένων των διατάξεων του άρθρ. 28 παρ. 1 του Ν.Δ. 4029/1959 «περί αρχούντων μεταλλείων κλπ.» θα είναι τριετής, δυναμένη να παρατείνεται μονομερώς υπό του μισθωτού ανά τριετίαν και μέχρι συμπληρώσεως μιας δεκαπενταετίας. δ)Το πάγιον μίσθωμα το οποίον θα είναι, δια μεν τα λατομεία μαρμάρων, το εκάστοτε ισχύον ανώτατον τοιούτον, συμφώνως προς τας διατάξεις του άρθρ. 20 εδαφ. α΄ του Νόμ. 669/1977, δια δε τα λατομεία βιομηχανικών ορυκτών ανάλογον προς την σπουδαιότητα του λατομείου. ε)Το αναλογικόν μίσθωμα επί των παραγομένων εκ του λατομείου προϊόντων υπολογιζόμενον εις το δάπεδον του λατομείου, το οποίον και θα αποτελή το σημείον εκκινήσεως της δημοπρασίας, επιφυλλασομένων των διατάξεων των άρθρ. 20 εδαφ. β΄ του Νόμ. 669/77 «περί εκμεταλλεύσεως λατομείων» και 29 του Ν.Δ. 4029/1959 «περί αργούντων μεταλλείων κλπ.». ς)Το κατ’ ελάχιστον ύψος της δαπάνης δι’ εκτέλεσιν ερευνητικών εργασιών εντός του χώρου του μισθίου, αίτινες θα πρέπη να εκτελεσθούν εντός της πρώτης διετίας από της υπογραφής της συμβάσεως, ως και το κατ’ ελάχιστον ύψος της επενδύσεως δια μηχανικόν εξοπλισμόν εξορύξεως εντός της πρώτης πενταετίας, περιλαμβανομένης της αξίας των άνευ αριθμού κυκλοφορίας φορτηγών αυτοκινήτων, άτινα θα χρησιμοποιούνται εντός του χώρου του λατομείου δια την μεταφοράν της λατύπης και των μπαζών από τα μέτωπα εξορύξεως εις τους χώρους εναποθέσεώς των, ουχί όμως και της αξίας των λοιπών χρησιμοποιηθησομένων αυτοκινήτων. ζ)Το ύψος της εγγυητικής επιστολής ανεγνωρισμένης Τραπέζης δια την συμμετοχήν εις την δημοπρασίαν, ως και το ύψος της εγγυητικής επιστολής δια την τήρησιν των όρων της συμβάσεως εις περίπτωσιν κατακυρώσεως της δημοπρασίας. (Αντί για τη σελ. 648,25) Σελ. 648,25(α) Τεύχος ΣΤ83-Σελ. 67 Λατομεία 13.Μ.η.18 Το ύψος της εγγυητικής επιστολής δια την τήρησιν των όρων της συμβάσεως, θα είναι ίσον προς το 10% της, εις το μισθωτήριον συμβόλαιον, προβλεφθησομένης επενδύσεως εις μηχανικόν εξοπλισμόν εξορύξεως, περιλαμβανομένης και της αξίας των χρησιμοποιηθησομένων φορτηγών αυτοκινήτων, κατά τα εν τω προηγουμένω εδαφίω οριζόμενα. Μετά την διαπίστωσιν της πραγματοποιήσεως της ανωτέρω επενδύσεως η εγγυητική αυτή επιστολή θα αντικαθίσταται δι’ ετέρας, ποσού ίσου προς το εκάστοτε ισχύον ετήσιον πάγιον μίσθωμα. η)Όρος δια του οποίου ο πλειοδότης θα υποχρεούται να εφαρμόση μέτρα προς προστασίαν του περιβάλλοντος και αποκατάστασιν του τοπίου συμφώνως προς προμελέτην ήδη εκπονηθείσαν της οποίας δύνανται να λαμβάνουν γνώσιν οι ενδιαφερόμενοι. θ)Όρος δια του οποίου θα προβλέπεται ότι ο μισθωτής υποχρεούται εις ορθολογικήν εκμετάλλευσιν του λατομείου, συμφώνως προς τας εκάστοτε υποδείξεις των αρμοδίων Επιθεωρήσεων Μεταλλείων. ι)Όρος περί εκπτώσεως του μισθωτού εκ της μισθώσεως και καταπτώσεως της εγγυήσεως εν περιπτώσει αργίας του λατομείου υπαιτιότητι του μισθωτού, επί δύο συνεχή έτη, ως και όρος περί επιβολής χρηματικών ποινών ή και εκπτώσεως εκ της μισθώσεως δια παράβασιν ετέρων όρων της συμβάσεως. ια)Όροι οι οποίοι κρίνονται, εν εκάστη συγκεκριμένη περιπτώσει σκόπιμοι δια την διασφάλισιν των συμφερόντων του Δημοσίου και την ορθολογικήν εκμετάλλευσιν του λατομείου. ιβ)Τα της δημοσιεύσεως και διακηρύξεως και ιγ)Η ημερομηνία επαναλήψεως της δημοπρασίας εις περίπτωσιν κατά την οποίαν δεν ήθελε εγκριθή υπό του Νομάρχου το αποτέλεσμα της διεξαχθείσης το πρώτον δημοπρασίας ή ουδεμία προσφορά υπεβλήθη. 2.Η, υπό της περίπτ. η της προηγουμένης παραγράφου, προβλεπομένη προμελέτη προστασίας του περιβάλλοντος και αποκαταστάσεως του τοπίου εκπονείται υπό της αρμοδίας δασικής Υπηρεσίας, συνεργαζομένης προς τούτο μετά της αρμοδίας Επιθεωρήσεως Μεταλλείων και δέον μεταξύ των άλλων να περιλαμβάνη κατά προσέγγισιν το ύψος της απαιτηθησομένης δαπάνης. Σελ. 648,26(α) Τεύχος ΣΤ83-Σελ. 68 13.Μ.η.18 Λατομεία Άρθρ.6.-Η διακήρυξις δημοσιεύεται τουλάχιστον είκοσι ημέρας προ της ημερομηνίας διεξαγωγής της δημοπρασίας. Η δημοσίευσις αύτη ενεργείται δια τοιχοκολλήσεως της διακηρύξεως εις το κεντρικόν κατάστημα της Νομαρχίας και εις το Δημοτικόν ή Κοινοτικόν κατάστημα της περιφερείας εις την οποίαν ευρίσκεται το υπό εμμίσθωσιν λατομείον και δια δημοσιεύσεως περιλήψεως της διακηρύξεως εις μίαν, κατά προτίμησιν ημερησίαν Εφημερίδα εκδιδομένην εις την έδραν του Νομού, εφ’ όσον εκδίδεται τοιαύτη, και εις μίαν ημερησίαν Εφημερίδα των Αθηνών. Η ως άνω εικοσαήμερος προθεσμία άρχεται από της τελευταίας δημοσιεύσεως.